סיכום של הטור והב"י

בעזה"י

**לאסוקי שמעתתא**

ולשון השו"ע לפי סדר

הדף היומי

מצורע תשע"ו ׀ 194

לע"נ אמו"ר אליהו בן הרב שלום יהודה

***קידושין לא***

**א. קדימת האב בכיבוד הורים**

**כריתות כח**.- האב קודם לאם בכל מקום מפני שהוא ואמו חייבים בכבוד אביו.

**קידושין לא**.- אבא אומר השקיני מים ואמא אומרת השקיני מים, הנח כבוד אמך ועשה כבוד אביך שאתה ואמך חייבים בכבוד אביך.

**אם נתגרשה האם**

**שם**- הטל להם מים בספל וקעקע להם כתרנגולים.

**א. רש"י**- כלומר כבוד שניהם שוה וכן משמע **ברי"ף וברמב"ם** שלא הזכירו דין התגרשה וסמכו על הטעם שאמרו ברישא- מפני שאתה ואמך חייבים בכבוד אביך- **ב"י.**

**ב. רבינו ירוחם**- כלומר תן להם מים בספל ואמור להם בואו לשתות ולא יקדים אחד לחבירו.

**שו"ע יו"ד סימן רמ**

[**יד**.](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) אביו אומר לו השקני מים ואמו אומרת השקיני מים מניח אמו ועוסק בכבוד אביו ואם היא מגורשת מאביו שניהם שוים ולאיזה מהם שירצה יקדים.

**•**

**ב. לימוד תורה לבתו**

**סוטה כ.- ר' אליעזר**- כל המלמד בתו תורה כאילו מלמד תפלות.

**טור**- במה דברים אמורים בתורה שבע"פ, אבל בתורה שבכתב לא ילמד אותה לכתחילה, ואם לימדה אינו כמלמדה תיפלות **ב"י**- והטעם שכתוב בחגיגה ג.- הקהל את העם האנשים והנשים- **ר' אלעזר בן עזריה**- הנשים באות לשמוע ומכאן שאין לימוד תורה שבכתב כלימוד תיפלות.

**רמב"ם**- אשה שלמדה תורה יש לה שכר אבל לא כשכר האיש מפני שאינה מצווה ועושה.

**שו"ע יו"ד סימן רמו**

[**ו.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן רמו - שחייב כל אדם בתלמוד תורה והיאך לומדים בשכר. ובו כ) אשה שלמדה תורה יש לה שכר אבל לא כשכר האיש מפני שאינה מצווה ועושה ואע"פ שיש לה שכר צוו חז"ל שלא ילמד אדם את בתו תורה מפני שרוב הנשים אין דעתן מכוונת להתלמד ומוציאות דברי תורה לדברי הבאי לפי עניות דעתן, אמרו חכמים כל המלמד את בתו תורה כאילו מלמדה תיפלות (פי' דבר עבירה) בד"א תורה שבע"פ אבל תורה שבכתב לא ילמד אותה לכתחלה ואם מלמדה אינו כמלמד' תיפלותן (רמב"ם וסמ"ג ולא כמקצת ספרי הטור) **הגה, ומ"מ חייבת האשה ללמוד דינים השייכים לאשה ואשה אינה חייבת ללמד את בנה תורה ומ"מ אם עוזרת לבנה או לבעלה שיעסקו בתורה חולקת שכר בהדייהו.**

**•**

**ג. עד היכן כיבוד אב ואם**

**קידושין לא.- רב עולא**- עד היכן כיבוד אב ואם, צאו וראו מה עשה גוי אחד באשקלון, פעם אחת היה לבוש סרקון זהב והיה יושב בין גדולי רומי ובאת אמו וקרעתו ממנו וטפחה לו על ראשו, וירקה בפניו, ולא הכלימה. **רמב"ם**- אלא ישתוק ויירא ממלך מלכי המלכים שצווהו בכך, שאילו מלך בשר ודם גזר עליו דבר שהוא מצער יותר מזה, לא היה לו לפרכס בדבר, ק"ו לפני מלך מה"מ הקב"ה.

**שו"ע יו"ד סימן רמ**

[**ג.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) עד היכן מוראם היה הבן לבוש חמודות ויושב בראש הקהל ובאו אביו ואמו וקרעו בגדיו והכוהו על ראשו וירקו בפניו לא יכלים אותם אלא ישתוק ויירא מן מלך מלכי המלכים שציוהו בכך.

**שו"ע יו"ד סימן רמ**

[**ד**.](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) איזהו כבוד מאכילו ומשקהו מלביש ומכסה מכניס ומוציא ויתננו לו בסבר פנים יפות שאפי' מאכילו בכל יום פטומות והראה לו פנים זועפות נענש עליו.

**הגה, וכן להיפך, אם מטחין אביו ברחיים וכוונתו לטובה כדי שינצל אביו מדבר קשה יותר מזה ומדבר פיוסים על לב אביו ומראה לו שכוונתו לטובה עד שיתרצה אביו לטחון ברחיים נוחל עולם הבא (גמ' ורש"י פ"ק דקדושין וירושלמי) וישמשנו בשאר דברים שהשמש משמש רבו.**

**•**

**ד. אם על הבן לקבל כבוד שעושים לו הוריו**

**קידושין לא:- רב יעקב בר אבוה**- כגון אנא דעד דאתינא מבי רב אבא מדלי לי כסא, ואמא מזגא לי, היכי אעביד? **אביי**- מאמך קבל מאביך לא תקבל דכיון דבר תורה הוא חלשא דעתיה. ב"י- וכן יש לחלק בענין זה גם לגבי מה שאמרו בירושלמי על אמו של ר' ישמעאל שרצתה לשתות מי שטיפת רגלי בנה, ואמרו לו רצונה זהו כיבודה, שבאביו בן תורה אין לעשות כן.

**תרומת הדשן**- אביו מוחה בו שלא ילך ללמוד במקום רב אחד שהגויים שם מעלילים על היהודים, אין צריך הבן לשמוע.

**שו"ע יו"ד סימן רמ**

[**כה.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) אם האב רוצה לשרת את הבן מותר לקבל ממנו אלא א"כ האב בן תורה תלמיד שרוצה ללכת למקום אחר שהוא בוטח שיראה סימן ברכה בתלמודו לפני הרב ששם ואביו מוחה בו לפי שדואג שבאותה העיר העובדי כוכבים מעלילים אינו צריך לשמוע לאביו בזה: **הגה, וכן אם האב מוחה בבן לישא איזו אשה שיחפוץ בה הבן א"צ לשמוע אל האב (מהרי"ק שורש קס"ז).**

**•**

**ה. לתלות בכבוד אביו**

**קידושין לא:-** הנשמע בדבר אביו למקום, לא יאמר שלחוני, מהרוני, פטרוני בשביל עצמי אלא יאמר בשביל אבא. רש"י- אם מכיר באנשי המקום שמכבדים אביו לחלוק לו כבוד לקבל דברי שיאמר בשמו, אל יתלה הכבוד בעצמו, אלא יתלה הכבוד באביו. אבל אם אינו נשמע למקום בדבר אביו כדבר עצמו, אל יתלה באביו שאינו לו אלא גנאי.

**שו"ע יו"ד סימן רמ**

[**ו.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) היה צריך על שום דבר בעיר ויודע שישלימו חפצו בשביל אביו אע"פ שיודע שגם כן יעשו בשבילו לא יאמר עשו לי דבר פלוני בשבילי אלא יאמר עשו בשביל אבא כדי לתלות הכבוד באביו.

**•**

**ו. כיבוד אב לאחר מותו**

**קידושין לא:-** ת"ר- מכבדו בחייו ומכבדו במותו. במותו כיצד, היה אומר דבר שמועה מפיו לא יאמר כך אמר אבא, אלא בי"ב חודש יאמר כך אמר אבא מרי הריני כפרת משכבו רש"י- עלי יבוא כל רע הראוי לבוא על נפשו, מכאן ואילך אומר זכרונו לברכה לחיי העוה"ב.

**שו"ע יו"ד סימן רמ**

[**ט.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) חייב לכבדו אפי' אחר מותו כיצד היה אומר דבר שמועה מפיו אומר כך אמר אבא מארי הריני כפרת משכבו אם הוא תוך שנים עשר חדש ואם הוא לאחר שנים עשר חדש אומר זכרונו לברכה: **הגה: ואין חילוק בין אם לאב בכל זה (מהרי"ל סי' כ"ז) יש אומרים דאם כותב תוך שנים עשר חודש דבר ומזכיר אביו א"צ לכתוב הריני כפרת משכבו אלא זכרונו לברכה דהא כתיבתו מתקיימת לאחר שנים עשר חודש (הג' באלפס פ"ק דקדושין) ויש מחמירין אפי' בכתיבה (בנ"י ושאר מחברים וכ"מ בב"י סוף סי' רמ"ב בשם רשב"ץ ותשובת ן' חביב רס"ד) וכן נוהגין:**

**•**

**ז. איזהו מורא**

**קידושין לא:-** איזהו מורא, לא עומד במקומו ולא יושב במקומו ולא סותר את דבריו ולא מכריעו.

**א. רש"י**- היינו לעמוד במקום המיוחד לאביו לעמוד שם בסוד זקנים עם חביריו בעצה.

**ב. רמ"ה**- והוא הדין במקום המיוחד לו להסב בביתו.

**רבינו ירוחם בשם הרמ"ה**- לא יעמוד במקום המיוחד לו להתפלל והוא בכלל לא יעמוד במקומו.

**שיטת רש"י**

**א. טור**- הביא דברי הרמ"ה כנגד דברי רש"י ב"י- ונראה שסובר שהרמ"ה חולק על רש"י שלא פירש 'לא ישב במקומו'.

**ב. ב"י**- לא הוצרך רש"י לבאר לא ישב במקומו אלא רק 'לא יעמוד', שהרי עמידה במקום שרגיל אביו לשבת אינה זלזול באביו. אי נמי, 'לא יעמוד במקומו הכוונה לישיבה, וא"כ יש שני סוגי ישיבה במקום אביו ולכן פירש רש"י שעמידה היינו במקום שעומד בסוד זקנים.

**אורחות חיים**- אסור לשבת בצד אביו ללא דבר המפסיק ביניהם.

**לא יכריע את דבריו**

**שם**- ולא יכריע את דבריו.

**א. רש"י**- אם היה חולק עם אחר בהלכה לא יאמר נראים דברי פלוני.

**ב. רמ"ה**- היינו 'סותר דברי אביו' שגם הוא אסור, אלא, 'לא יכריע את דבריו' היינו שלא יאמר נראים דברי אבא אלא אם יש לו תשובה ישיב לדברי החולקים. ב"י- וניתן לתרץ דברי רש"י, א'- שישנם שני סוגים של סותר את דבריו, ב'- שאף לדברי רש"י אסור לומר 'נראים דברי אבא'.

**ב"י**- מדברי הרמב"ם משמע שמותר להכריע דבריו שלא בפניו שלגבי רבו כתב 'בפניו', משמע שלא בפניו מותר וכ"ש לגבי אביו.

**קריאה בשמו**

**א. רמב"ם**- לא יקראנו בשמו לא בחייו ולא במותו אלא אומר אבא מרי. היה שם אביו או שם רבו כשם אחרים, משנה את שמם, ובשמות מצויים מותר לקרוא לאחרים, אבל לא בפניו.

**ב. טור**- ונראה לי שאין להזהר לקרוא לאחרים בשם שהוא כשם אביו אלא בשמות נדירים, אבל בשמות מצויים כגון אברהם וכדו' אין בכך איסור.

**שו"ע יו"ד סימן רמ**

[**ב.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) איזו מורא לא יעמוד במקומו המיוחד לו לעמוד שם בסוד זקנים עם חביריו או מקום המיוחד לו להתפלל ולא ישב במקום המיוחד לו להסב בביתו ולא סותר את דבריו ולא מכריע את דבריו בפניו אפילו לומר נראין דברי אבא ולא יקראנו בשמו לא בחייו ולא במותו אלא אומר אבא מארי היה שם אביו כשם אחרים משנה שמם אם הוא שם שהוא פלאי שאין הכל רגילים לקרות בו. **אבל שם שרגילין בו מותר לקרות אחרים שלא בפניו (טור).**

**•**

**ח. איזהו כבוד**

**קידושין לא:-** איזהו כבוד, מאכיל ומשקה מלביש ומכסה מכניס ומוציא.

**תני אבימי בריה דרבי אבהו**- יש מאכיל לאביו פסיוני וטורדו מן העולם **רש"י**- שנענש עליו שמראה לו צרות עין על סעודתו. טור- וישמשנו בשאר דברים שהשמש משמש בהם את רבו.

**שו"ע יו"ד סימן רמ**

[**ד.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) איזהו כבוד, מאכילו ומשקהו מלביש ומכסה מכניס ומוציא. ויתננו לו בסבר פנים יפות שאפי' מאכילו בכל יום פטומות והראה לו פנים זועפות נענש עליו: **הגה: וכן להיפך אם מטחין אביו ברחיים וכוונתו לטובה כדי שינצל אביו מדבר קשה יותר מזה ומדבר פיוסים על לב אביו ומראה לו שכוונתו לטובה עד שיתרצה אביו לטחון ברחיים נוחל עולם הבא (גמ' ורש"י פ"ק דקדושין וירושלמי) וישמשנו בשאר דברים שהשמש משמש רבו.**

***קידושין לב***

**א. כיבוד אב משל אב או משל בן**

**קידושין לב:-** מאכיל ומשקה משל אב או משלו [משל הבן]

**א. רב יהודה** - משל בן.

**ב. רב נתן בר אושעיא**- משל אב. אורו רבנן משל אב.- **השאילתות, רי"ף, רמב"ם, תוס', רא"ש.**

**אם אין לאב**

**רי"ף, רמב"ם, תוס', תוס' בשם השאילתות**- כופין את הבן וזן את אביו כפי מה שהוא יכול. ב"י- ונראה שאין כופין אותו אלא כפי מה שהוא חייב לתת לצדקה וכן נראה מדברי **הרי"ף והרא"ש** שכתבו שלוקחים ממנו בתורת צדקה. וכן נראה מדברי **הרמב"ם והטור.**

**תשובות הגהות מימון**- אם יש לו כמה בנים אין כופין את מי שאין לו וצריך לחזר על הפתחים, אלא אותם שיש להם ולא יצטרכו לחזר. ואם יכולים לפרנסו בלא לחזר על הפתחים ואינם נותנים וגורמים לו לחזר על הפתחים תבא עליהם מארה. וכשיש נכסים לבן יכול לזונו משל מעשר עני, אלא שתבוא עליו מארה כמו"ש בגמ', אבל ליותר ממה שצריך, אין לנו כח לכופו, אבל יש בזה מצווה.

**כשאין גם לבן**

**ירושלמי קידושין [ה"ז]- ר' שמעון בן יוחאי**- כבד את וכו' בין יש לו בין אין לו ואפילו הוא מחזר על הפתחים- **תוס', רא"ש.**

**רא"ש, ר"ן בשם רבינו שמשון, הג"מ בשם סמ"ג**- לא שיצטרך לחזר על הפתחים כדי לפרנס את אביו, אלא בגופו מכבד אותו ובטל ממלאכתו אף שמתוך כך יצטרך לחזר על הפתחים. **רמ"ה, רבינו ירוחם**- ביטול המלאכה הוא רק כשיש לבן ממון למזונות עצמו והטור הוסיף למזונות עצמו **באותו יום**, אבל אם אין לו למזונותיו, לא מחוייב לבטל ממלאכתו ולחזור על הפתחים בשביל מזונות רבינו ירוחם- משום שלומדים כבוד אביו מכבוד המקום ובזה אין מחויב לבטל ממלאכתו ולבקר חולים וכדו' ושיחזר על הפתחים.

**שו"ע יו"ד סימן רמ**

[**ה.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) זה שמאכילו ומשקהו משל אב ואם אם יש לו ואם אין לאב ויש לבן כופין אותו וזן אביו כפי מה שהוא יכול ואם אין לבן אינו חייב לחזר על הפתחים להאכיל את אביו. **הגה, וי"א דאינו חייב ליתן לו רק מה שמחוייב ליתן לצדקה (כן כתב הב"י דנראה כן מדברי הרי"ף והרא"ש וכ"כ הר"ן פ"ק דקידושין) ומ"מ אם ידו משגת תבא מארה למי שמפרנס אביו ממעות צדקה שלו (הגהות מרדכי דב"ב ובהגהות פ"ק דב"מ ובחידושי אגודה) ואם יש לו בנים רבים מחשבים לפי ממון שלהם ואם מקצתן עשירים ומקצתן עניים מחייבים העשירים לבד. (תשובת מיימוני הלכות ממרים בשם מוהר"ם והביאה הבית יוסף)** אבל חייב לכבדו בגופו אע"פ שמתוך כך בטל ממלאכתו ויצטרך לחזר על הפתחים ודוקא דאית לבן מזונות לאיתזוני ההוא יומא אבל אי לית ליה לא מחייב לבטל ממלאכתו ולחזר על הפתחים.

**•**

**ב. עד היכן כיבוד אב ואם**

**קידושין לב.-** עד היכן כיבוד אב ואם, **ר' אליעזר**- עד שיטול ארנקי ויזרקנו לים בפניו ואינו מכלימו.

**כיבוד אב משל אב או משל בן**

**א.** אין הבן חייב בכבוד האב, אלא משל אב. **ב"י- וכן הלכה.**

**ב.** הבן חייב בכבוד אביו משל בן.

**ארנק של אב או של בן**

**א. ר"י**- מדובר בארנק של האב משום שהלכה שהבן חייב בכבוד אב משל אב. ואסור לבן להכלימו, אף שראוי ליורשו.

**ב. רי"ף, רמב"ם**- מדובר אף בארנק של הבן **ב"י-** והרי הלכה שאין מחויב בכבוד אביו אלא משל אביו? יש לומר שמשל אב אמרו לגבי כבוד, אבל שלא לצערו יש לו לאבד כל ממון שבעולם, אי נמי, מדינא אינו חייב לחסר כיסו בשבילו, אבל מ"מ אם יחסר כיסו בשבילו, בכלל מצות כיבוד הוא.

**שו"ע יו"ד סימן רמ**

[**ח.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) עד היכן כיבוד אב ואם אפי' נטלו כיס של זהובים שלו והשליכו בפניו לים לא יכלימם ולא יצער בפניהם ולא יכעוס כנגדם אלא יקבל גזירת הכתוב וישתוק. **הגה, ויש אומרים דאם רוצה לזרוק מעות של בן לים דיכול למונעו דהא אינו חייב לכבדו רק משל אב אבל לא משל בן ואין חילוק בין לכבדו או לצערו ודוקא קודם שזרקן דאפשר דממנע ולא עביד אבל אם כבר זרקוהו אסור לאכלומיה אבל יוכל לתבעו לדינא ודוקא אם רוצה לזרוק כיסו לים דאית ביה חסרון כים אבל אם רוצה להעביר ממנו ריוח בעלמא אסור בכל ענין בן שיש לו דין עם אביו והאב הוא תובע הבן צריך הבן לילך אחר אביו אע"פ שהבן הוא נתבע ודר בעיר אחרת שזהו כבוד אביו אבל האב חייב לשלם לבן הוצאות דאינו חייב לכבדו משל בן כמו שנתבאר.**

**•**

**ג. ראה אביו עובר על דברי תורה**

**קידושין לב.- ברייתא**- הרי שהיה אביו עובר על דברי תורה אל יאמר לו אבא, עברת על דברי תורה, אלא אומר לו אבא, מקרא כתוב בתורה כך.

**א. רש"י**- והוא עצמו יבין שטעה.

**ב. רמב"ם**- שואל אותו- אבא, כתוב בתורה כך וכך?

**שו"ע יו"ד סימן רמ**

[**יא.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) ראה אביו שעבר על דברי תורה לא יאמר לו עברת על דברי תורה אלא יאמר לו אבא כתוב בתורה כך וכך כאילו הוא שואל ממנו ולא כמזהירו והוא יבין מעצמו ולא יתבייש ואם היה אומר שמועה בטעות לא יאמר לו לא תתני הכי.

**•**

**ד. כיבוד אב ואם ועשית מצווה**

**קידושין שם-**

**א. אלעזר בן מתיא**- אבא אומר השקיני מים ומצווה לעשות, מניח אני כבוד אבא ועושה את המצווה שאני ואבא חייבים במצווה.

**ב. איסי בן יהודה**- אם אפשר למצוה ליעשות ע"י אחרים תיעשה ע"י אחרים וילך הוא בכבוד אביו. **רב מתנה**- הלכה כאיסי בן יהודה.

**רש"י, ר' ירוחם בשם הרא"ש-** ואם אפשר לעשות המצווה לאחר מכן, יעסוק בכבוד אביו.

**ר"ן**- אף במקום שהמצווה יכולה ליעשות ע"י אחרים, אם התחיל במצוה, לא יפסיק כדי לעסוק במצווה שא"א לעשותה ע"י אחרים שהעוסק במצווה פטור מן המצווה.

**שו"ע יו"ד סימן רמ**

[**יב.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) אמר לו אביו השקני מים ויש לפניו לעשות מצוה עוברת כגון קבורת מת או לויה אם אפשר למצוה שתעשה ע"י אחרים יעסוק בכבוד אביו **(ואם התחיל במצוה תחלה יגמור דהעוסק במצוה פטור מן המצוה)** ואם אין שם אחרים לעשות יעסוק במצוה ויניח כבוד אביו. **(מיהו אם אין זמן המצוה עוברת יעסוק בכבוד אביו ואח"כ יעשה המצוה) (רבינו ירוחם נתיב א' בשם רא"ש).**

**•**

**ה. האב שמחל על כבודו**

**קידושין לב.- רב חסדא**- כבודו מחול. **רמב"ם**- אף שאדם חייב לירא מפני אביו ואמו ולכבדם, אסור לאדם להכביד עולו על בניו ולדקדק בכבודו עמהם שלא יביאם לידי מכשול, אלא ימחל ויעלים עיניו מהם.

**שו"ע יו"ד סימן רמ**

[**יט.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) אסור לאדם להכביד עולו על בניו ולדקדק בכבודו עמהם שלא יביאם לידי מכשול אלא ימחול ויעלים עיניו מהם שהאב שמחל על כבודו כבודו מחול.

**•**

**ו. הרב שמחל על כבודו**

**קידושין לב.-**

**א. רב מתנה- רב חסדא**- אין כבודו מחול.

**ב. רב יוסף**- כבודו מחול- **רי"ף, רמב"ם, רא"ש.** רב פפא הווה משקי בי הילולא וכו' ודלי ליה כסא לר' יצחק בריה דרב יהודה ובזה מחל על כבודו, ולא קם מקמיה, ואיקפד. אפילו הכי, הידור מיעבד ליה בעו כלומר אף שהרב מחל על כבודו, מצווה על התלמיד להדרו- **טור**.

**שו"ע יו"ד סימן רמב**

[**לב.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמב - שלא להורות בפני הרב ודין רב שמחל על כבודו. ובו ל) הרב המובהק שמחל על כבודו בכל הדברים האלו או באחד מהם לכל תלמידיו או לאחד מהם כבודו מחול ואף על פי שמחל מצוה על התלמיד להדרו **(ואסור לבזותו).**

**•**

**ז. מיהו זקן**

**קידושין לב:-**

**א. ת"ר** מפני שיבה תקום, יכול אפילו מפני זקן אשמאי, ת"ל זקן, אין זקן אלא חכם.

**ב. ר' יוסי הגלילי**- אין זקן אלא מי שקנה חכמה- גמ'- ואפילו הוא יניק וחכים.

**ג. איסי בן יהודה**- מפני שיבה, אפילו כל שיבה במשמע. **ר' יוחנן**- הלכה כאיסי בן יהודה.

**רא"ש, ר"ן**- איסי בן יהודה סובר כר' יוסי הגלילי, ששיבה היינו אפילו זקן אשמאי, ו'זקן' שבפסוק היינו ת"ח, ואפילו הוא צעיר. **ב"י**- וכן משמע מדברי הרמב"ם. **ר"ן**- ומדברי הרי"ף אינו ברור ענין זה, שפסק כאיסי, וגם משמע שפסק כת"ק שיניק וחכים לא, ולכן אין דבריו ברורים. וגם הרמב"ן רצה לבאר דבריו ואינו מחוור.

**עמידת חכם מפני חכם אחר**

**קידושין לג:-** ר' אלעאי ור' יעקב בר זבדי קמו מקמיה דר' שמעון בר אבא, אמר להו, חדא, דאתון חכימין ואנא חבר. **ר"ן**- ומכאן שאף שקמים לפני יניק וחכים, אין הגדול בחכמה עומד בפני קטן ממנו. ואפילו בשווין, פטור מלעמוד. אא"כ הוא רבו שחייב לעמוד בפניו אף שהוא קטן ממנו בחכמה.

**מהו יניק וחכים**

**שבלי הלקט**- יניק היינו שלא הגיע למצוות. **ר"י**- יניק וחכים שעומדים בפניו צריך להיות מופלג בחכמה.

**שיעור שיבה**

**רא"ש, הג"מ בשם סמ"ק, שבולי הלקט וכן במס' אבות**- שיבה היינו בן שבעים.

**מיהו 'זקן אשמאי'**

**א. רש"י**- אדם רשע ועם הארץ.

**ב. תוס' בשם ר"ת**- והלא 'אשמאי' כפירוש רש"י מצווה לבזותו, אלא זקן אשמאי הוא בור ועם הארץ.

**שו"ע יו"ד סימן רמד**

[**א.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-א.!) מצות עשה לקום מפני כל חכם אפי' אינו זקן אלא יניק וחכים ואפי' אינו רבו **(רק שהוא גדול ממנו וראוי ללמוד ממנו)** וכן מצוה לקום מפני שיבה דהיינו בן שבעים שנה **(אפילו הוא ע"ה ובלבד שלא יהיה רשע).**

**•**

**ח. עמידה מפניהם בבית הכסא ובבית המרחץ**

**קידושין לב:-** יכול יעמוד מפניו מבית הכסא ומבית המרחץ ת"ל תקום והדרת. לא אמרתי קימה אלא במקום שיש הידור. גמ' שם לג.- בבתי גואי, יעמוד, בבתי בראי לא יעמוד- **טור.**

**שו"ע יו"ד סימן רמד**

[**ד.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-ד.!) אין עומדים מפניהם לא בבית הכסא ולא בבית המרחץ דכתיב תקום והדרת קימה שיש בה הידור **(ודוקא בבית הפנימי של מרחץ אבל בבית החיצון עומדים).**

**•**

**ט. עצימת העיינים לפני שיתקרב החכם**

**קידושין לב:-** יכול יעצים עיניו כמי שלא ראהו וכשיהא קרוב לא יצטרך לעמוד, ת"ל תקום ויראת דבר המסור ללב נאמר בו ויראת מא-לקיך- **טור.**

**שו"ע יו"ד סימן רמד**

[**ג.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-ג.!) אסור להעצים עיניו ממנו קודם שיגיע לתוך ארבע אמותיו כדי שלא יצטרך לקום מפניו כשיגיע לתוך ארבע אמותיו.

**•**

**י. אסור לזקן להטריח את הציבור בעמידה לכבודו**

**קידושין לב:- ר' שמעון בן אלעזר**- מנין לזקן שלא יטריח ת"ל זקן ויראת. טור- כלומר אסור לו לכוין לעבור לפניהם כדי שיעמדו אלא ילך בדרך קצרה. ואם יכול להקיף הדרך כדי שלא יעבור לפניהם זכות היא לו.

**שו"ע יו"ד סימן רמד**

[**ו.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-ו.!) אין ראוי לחכם שיטריח על הצבור לכוין לעבור לפניהם שיעמדו מפניו אלא ילך לו בדרך קצרה כדי שלא ירבו לעמוד ואם יוכל להקיף הדרך כדי שלא יעבור לפניהם זכות הוא לו.

***קידושין לג***

**א. עמידה מפני ת"ח כשעוסק במלאכה**

**קידושין לג.-** אין בעלי אומנויות רשאין לעמוד מפני תלמידי חכמים בשעה שעוסקין במלאכתם מה קימה שאין בה חסרון כיס, אף הידור.

**א. תוס' תירוץ ראשון**- מדובר שעוסקים במלאכת אחרים ולכן אינם רשאים להפסיק- **רא"ש, ר"ן, טור.**

**ב. רמב"ם, תוס' תירוץ שני**- אין רשאין היינו אינם חייבים- **רא"ש, ר"ן, טור.**

**ג. ר"ן-** אף אם עוסק במלאכתו ניתן לומר אינן רשאים, שאם יראו שהוא עומד ושאר בעלי המלאכה אינם עומדים יהא זה זלזול בת"ח.

**שו"ע יו"ד סימן רמד**

[**ה.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-ה.!) אין בעלי אומניות חייבים לעמוד בפני תלמיד חכם בשעה שעוסקים במלאכתן ואם הוא עוסק במלאכת אחרים ורוצה להחמיר על עצמו לעמוד מפניו אינו רשאי.

**•**

**ב. עמידה בד' אמות מפני הזקן**

**קידושין לב:-** יכול לעמוד מפניו ממקום רחוק, ת"ל תקום והדרת, לא אמרתי קימה אלא במקום שיש הידור. **תנא**- איזו היא קימה שיש בה הידור, הוי אומר זה ארבע אמות **רש"י**- דמוכח שמפניו הוא עומד.

**זקן רכוב**

**קידושין לג:-** **רב נחמן בר כהן**- רכוב כמהלך דמי.

**שו"ע יו"ד סימן רמד**

[**ב.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-ב.!) מאימתי חייב לקום מפניהם משיגיע לתוך ארבע אמותיו עד שיעברו מכנגד פניו ורכוב כמהלך דמי.

**[ג.](file:///C:\\Program%20Files\\תורת%20אמת%20-%20366\\Temp\\his_temp_1_3.htm" \l "סימן רמד - קימה והידור בפני חכם אפילו אינו רבו. ובו י''ח סעיפים:-ג.!)** אסור להעצים עיניו ממנו קודם שיגיע לתוך ארבע אמותיו כדי שלא יצטרך לקום מפניו כשיגיע לתוך ארבע אמותיו.

**•**

**ג. חכם שעובר-**

**קידושין לג:- חזקיה**- עומד מלפניו ארבע אמות, וכיון שעבר, יושב.

**א. רש"י**- עומד מלפניו משיתחיל ליכנס תוך ד' אמות ואינו יושב עד שיעבור ממנו ד' אמות השניות.

**ב. מהרמב"ם נראה**- שכיון שעבר, יושב מיד- **טור**.

**טור**- וברבו המובהק עומד מלפניו כשרואה אותו מלפניו מלא עיניו ואינו יושב עד שיתכסה מעיניו או עד שישב במקומו.

**שו"ע יו"ד סימן רמד**

[**ט.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-ט.!) הרואה חכם עובר אינו עומד עד שיגיע לתוך ארבע אמותיו וכיון שעבר מלפניו יושב ואם הוא רבו מובהק עומד מלפניו מלא עיניו ואינו יושב עד שיתכסה מעיניו או עד שישב במקומו.

**•**

**ד. זקן עכו"ם**

**קידושין לג.- איסי בן יהודה**- מפני שיבה תקום, כל שיבה במשמע. ר' יוחנן- הלכה כאיסי בן יהודה. ר' יוחנן הווה קאי מקמי סבי דארמאי אמר, כמה הפרתקאות עברו עליהם. תוס'- וזהו טעמו ולא משום מפני שיבה תקום אף אם נאמר שכל שיבה במשמע. ב"י- ונראה מדברי הטור והרמב"ם שלא היה קם ממש אלא מהדר - **טור**. **רבא** מיקם לא קאי, הידור עבד להו רמב"ם- הידור בדברים- **רמב"ם.** **אביי** יהיב ידא לסבי- **רמב"ם.**

**שו"ע יו"ד סימן רמ**

[**ז.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-ז.!) אפי' חכם שהוא ילד עומד בפני הזקן המופלג בזקנה ואינו חייב לעמוד מלא קומתו אלא כדי להדרו ואפילו זקן עובד כוכבים מהדרים אותו בדברים ונותנים לו יד לסומכו.

**•**

**ה. חייב לעמוד מפני אביו ואמו**

**קידושין לא:-** **רב יוסף** כשהיה שומע קול פסיעותיה של אמו, אמר אקום מלפני השכינה שבאה.

**היה הבן רבו של האב**

**שם לג:-** הוא רבו של אביו, מהו לעמוד מפני אביו? ולא איפשיטא. מהו שיעמוד הוא לפני בנו? ולא איפשיטא.

**א. ר"ח, רמב"ם**- הבן עומד מפני אביו והאב אינו עומד מפני בנו והטעם- ר"ן- מפני שאמרו בירושלמי על ר' טרפון שהלכה אמו על ידיו ועלתה על גבו כדי לעלות למיטתה, ואמרו על כך חכמים שלא עשה די, ואם אין הבן שהוא חכם חייב בכבוד אביו, איך הניחה לו לעשות כן, אלא, שאף הבן שהוא רבו של אביו חייב בכבוד אביו שהרי דין חכם ודין רבו שווין.

**ב. רא"ש**- הבן עומד מפני אביו וכן האב עומד מפני הבן. ואמרו על המהר"ם מרוטנבורג שמיום שעלה לגדולה לא הקביל פני אביו ולא רצה שאביו יבוא אליו.

**שו"ע יו"ד סימן רמ**

[**ז.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמ - איזהו כבוד ואיזהו מורא ודיניהם. ובו כ) חייב לעמוד מפני אביו ואם האב תלמיד בנו כל אחד מהם עומד מפני השני. **הגה, ואם הבן רוצה למחול על כבודו לשמש אביו הרשות בידו דהא הרב שמחל על כבודו כבודו מחול ודוקא בצנעא או אפי' בפרהסיא ודש בעירו שהכל יודעים שהוא אביו אבל אם הבן גדול בתורה ואין אביו דש בעירו איכא למיחש לבזיון התורה אם יתבזה הבן לפני האב ויש להם להרחיק זה מזה שלא יקל שום אחד בכבודו לפני חבירו (הכל סברת הרב לדעת ב"י) וכן עשה מוהר"ם עם אביו.**

**•**

**ו. הרואה ספר תורה**

**קידושין לג:-** חייב לעמוד מפניו מפני לומדיה עומדין, מפניה לא כל שכן? **רמב"ם**- עד שיעמוד זה שהוא מהלך בו, כשיגיענו למקומו. **טור**- או עד שיתכסה מעיניהם ב"י- ולמד כן מדין עמידה מפני רבו המובהק. **רבינו מנוח**- וכן כששומע קול ס"ת אף שלא רואהו. ולכן נהגו לעשות פעמונים וראיה לדבר רב יוסף כששמע קול פסיעותיה של אמו היה עומד. **רשב"א-** אין הציבור חייב לעמוד בהגבהת ס"ת שכן ס"ת ברשות אחרת, אבל הואיל ובהולכתו עומדים מפניו מכבוד ס"ת לעמוד גם כשמגביה אותו. וכל הטוענים שיש בו כבוד ס"ת, ראיתי לחוש. ועכשיו כל הציבור עומדים עד שמניחים אותו במקום הקריאה.

**עמידה מפני חומשים**

**א. רשב"א**- יש לעמוד מפני חומשים שעשויים בגלילה שהם כס"ת לכל דבר ואין קוראים בהם רק מפני כבוד הציבור. ומסתבר לעמוד גם מפני חומשים שאינם עשויים בגלילה שגם בהם קרינן מפניה כ"ש.

**ב. רמב"ם**- מותר לכתוב חומש חומש בפני עצמו ואין בהם קדושת ס"ת. ב"י- ומשמע בעשוי בגלילה, וכ"ש שאין צריך לעמוד מפני חומשים שאינם בגלילה אפילו כתובה בהם כל התורה. וכן נהגו העולם ואין פוצה פה בדבר.

**שו"ע יו"ד סימן רפב**

[**ב.**](file:///C:\Program%20Files\תורת%20אמת%20-%20366\Temp\his_temp_1_5.htm#סימן רפב - לנהוג כבוד בספר תורה ודין תשמישיה. ובו י) הרואה ס"ת כשהוא מהלך חייב לעמוד לפניו ויהיו הכל עומדים עד שיעמוד זה שמוליכו ויגיענו למקומו או עד שיתכסה מעיניהם: **הגה, אבל לפני חומשים שלנו אין צריכים לעמוד ויש מחמירים. השומע קול הנושא ספר תורה אף על פי שאינו רואה אותו חייב לעמוד.**

**•**

**ז. עמידה מפני רבו בשעה שעוסק בתורה**

**קידושין לג:-**

**א. ר' אלעזר**- אין ת"ח רשאי לעמוד מפני רבו בשעה שעוסק בתורה.

**ב. לייט עלה אביי** כל מי שמציית לדברי ר' אלעזר - **טור**.

**שו"ע יו"ד סימן רמד**

[יא.](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-יא.!) אפילו בשעה שהוא עוסק בתורה צריך לעמוד מפניו.

**לרפואת** רחל בת רוזה, נג'יה ויקטוריה בת רוזה, חביבה בת רוזה, פרידה בת מזל, ד' א' בן ש' **בתושח"י, להצלחת התורמים החפצים בעילום שם**.

להצלחת יורם בן רוזה.

להערות, הצעות, או לקבלת העלון בדואר ניתן להתקשר - 052-7134167.

לקבלת העלון דרך המייל ניתן לשלוח ל- avishaisofer@etrog.net.il